CELEX: E2010P0007
Language: sk
Date: 2010-07-09 00:00:00
Title: Žaloba spoločnosti Swisscom RE Aktiengesellschaft z  9. júla 2010 proti Dozornému orgánu EZVO (Vec E-7/10)

23.9.2010   
            
            
               SK
            
            
               Úradný vestník Európskej únie
            
            
               C 256/9
            
         Žaloba spoločnosti Swisscom RE Aktiengesellschaft z 9. júla 2010 proti Dozornému orgánu EZVO
   (Vec E-7/10)
   2010/C 256/09
   Spoločnosť Swisscom RE Aktiengesellschaft, Kirchstrasse 12, 9490 Vaduz, LIECHTENSTEIN, ktorú zastupuje advokát Dr. Michael Sánchez Rydelski, podala dňa 9. júla 2010 na Súdny dvor EZVO žalobu proti Dozornému orgánu EZVO.
   Spoločnosť Swisscom RE Aktiengesellschaft žiada súd EZVO, aby:
   
               1.
            
            
               zrušil rozhodnutie Dozorného orgánu č. 97/10/COL z 24. marca 2010 týkajúce sa zdaňovania kaptívnych poisťovní podľa lichtenštajnského zákona o daniach;
            
         
               2.
            
            
               alebo alternatívne vyhlásil za neplatné články 3 a 4 rozhodnutia Dozorného orgánu EZVO č. 97/10/COL z 24. marca 2010, a to v rozsahu, v akom sa nimi nariaďuje vrátenie pomoci podľa článku 1 tohto rozhodnutia;
               a
            
         
               3.
            
            
               nariadil Dozornému orgánu EZVO uhradiť trovy konania.
            
         
      Právna a skutková podstata veci a právne odôvodnenie:
   
   
               —
            
            
               Žalobca, teda spoločnosť Swisscom RE Aktiengesellschaft, dcérska spoločnosť v úplnom vlastníctve spoločnosti Swisscom AG, uskutočňovala kaptívne zaisťovacie operácie v Lichtenštajnsku pre spoločnosť Swisscom Group od svojho založenia v roku 1997.
            
         
               —
            
            
               Žalobca tvrdí, že Dozorný orgán nesprávne aplikoval článok 61 ods. 1 Dohody o EHP. Lichtenštajnské daňové opatrenia nepredstavujú štátnu pomoc, pretože kaptívne poisťovne a zaisťovne nie sú klasifikované ako podniky v zmysle článku 61 ods. 1 Dohody o EHP. Okrem toho, lichtenštajnské daňové opatrenie nie je možné považovať za selektívne opatrenia podľa článku 61 ods. 1 Dohody o EHP.
            
         
               —
            
            
               Žalobca, okrem toho, tvrdí, že:
               
                           —
                        
                        
                           pokiaľ by súd dospel k záveru, že lichtenštajnské daňové opatrenia zahŕňajú štátnu pomoc, pochybil Dozorný orgán EZVO, keď nariadil vrátenie údajnej pomoci od 6. novembra 2001, a
                        
                     
                           —
                        
                        
                           Dozorný orgán náležite neodôvodnil hlavné body svojho hodnotenia, ako sa to požaduje v článku 16 Dohody o dozore a súde.